Tervetuloa ohjelmaan, Isa. -Oli ilo tulla.
Olet ammatiltasi ylistystanssija.
Tanssit työksesi Jumalalle. -Kyllä.
Se on jännittävää työtä. Kertoisitko, mitä työhön kuuluu?
Työskentelen tanssijana seurakunnassani.
Seurakuntani on iso. Siihen kuuluu 50 000 jäsentä.
Tanssijoita on 200.
Minun tehtäväni on kehittää uusia tansseja -
ja opetuslapseuttaa tanssitiimini jäseniä.
Luemme yhdessä Raamattua ja harjoittelemme uusia tansseja.
Hoidamme kehoamme.
Teemme tämän kaiken tietenkin Jumalalle.
Jaatko tanssijat pienempiin ryhmiin?
Viikonloppuisin pidetään useita kokouksia.
Jokainen tanssija saa päättää, mihin kokoukseen osallistuu.
Minä ja muut johtajat voivat sitten johtaa omaa tanssiryhmäänsä.
Keskitymme samoihin asioihin.
Meitä on niin paljon, että yhteys on hyvin tärkeää.
Kuinka usein sinulle jää aikaa tanssia yksin Jumalalle?
Hyvä kysymys.
Sille ei aina jää aikaa.
Joskus, kun olen yksin omassa huoneessani, -
Jumala pyytää minua tanssimaan vain hänelle.
Rakastan Jumalalle kirjoittamista.
Kun saarnaan, saarnaan kehollani, -
mutta olen yhteydessä Jumalaan muillakin tavoin.
Olet lahjakas tanssija.
Olet valmistunut kuuluisasta brasilialaisesta tanssikoulusta.
Aloititko tanssimisen jo pienenä?
Äitini on tanssija, joten hän on aina tanssinut kanssani.
Olen tanssinut pienestä pitäen.
Myöhemmin menin tanssikouluun.
Tanssitaitoni alkoivat kehittyä.
Samoihin aikoihin aloin tanssia ylistystanssia -
omassa seurakunnassani.
Mitä asioita koit vaikeaksi tanssikoulussa?
Koulussa oli aluksi vaikeaa, -
koska ihmiset keskittyivät niin erilaisiin asioihin.
Toisaalta koin, että tanssikoulu oli lähetyskenttäni.
Minun tehtäväni oli olla erilainen.
Tavoitteeni ei ollut pelkästään tulla paremmaksi tanssijaksi, -
vaan olla myös todistuksena.
Oli ihmeellistä nähdä, miten paljon pystyin siellä vaikuttamaan.
Välillä opettajani ja kouluni johtajat -
pyysivät minua tanssimaan jonkun tanssin, joka ei tuntunut hyvältä.
Sanoin, etten voinut tanssia niin.
Minulle sanottiin, -
että ammattilainen ei kieltäytyisi.
Kun valmistuin koulustani, -
koulun johtaja kysyi, millaisen tanssin voisin tanssia -
ja millaisissa vaatteissa.
Ihmiset olivat alkaneet kunnioittaa minua.
Se oli ihmeellistä aikaa.
Jumala sai kunnian, vaikka opintojen alkuaika oli vaikea.
Missä vaiheessa päätit, -
että haluat tehdä työtä seurakunnassa?
Olen itse asiassa asianajaja.
Kävin tanssikoulun ennen lakikoulua.
Tein asianajajan töitä, -
mutta sitten Jumala alkoi puhua minulle siitä, -
että hän haluaa kaiken aikani.
Suljin asianajotoimistoni -
ja sain soiton Ana Paulalta, -
joka on seurakuntani pastorin tytär.
Hän tarjosi minulle kokoaikaista työtä seurakunnassa.
Silloin tiesin, -
mitä Jumala halusi minun tekevän.
Aikaisemmin kerroit saarnaavasi tanssillasi.
Miten se käytännössä tapahtuu?
Tanssi on minulle enemmän kuin kaunista liikuntaa.
Tanssi tuo elämää.
Tanssi on liikettä.
Kun jokin asia kuolee, se pysähtyy.
Tuon tanssillani elämää.
Se on voimallista, sillä kyse ei ole minun tanssistani, -
vaan Jumalan sydämestä.
Siksi sanoin sitä saarnaamiseksi.
Kyse ei ole minun liikkeistäni, vaan Jumalan liikkeistä.
En halua enää tanssia muulla tavalla.
En halua olla lavalla.
Haluan vain tanssia ja julistaa sillä.
Teetkö koreografian etukäteen, vai saatko sen sillä hetkellä?
Joskus Jumala näyttää minulle etukäteen, mitä hän haluaa.
Joskus hän näyttää sen kesken tanssin.
Meidän seurakunnassamme tanssimme usein niin.
Emme tiedä lauluja etukäteen.
Pyhä Henki voi antaa inspiraation seurakunnan johtajille, -
ja meidän on kuunneltava Jumalaa ja tanssittava spontaanisti.
Mistä asioista Jumala puhuu tanssin kautta?
Se ei riipu Jumalasta, vaan meistä itsestämme.
Jotkut ihmiset saavat enemmän kuuntelemalla, toiset katsomalla.
Tanssi on kanava, -
jonka kautta sanoma lähetetään katsojan silmille.
Kun Jeesus tuli maan päälle, -
jotkut halusivat koskettaa häntä.
Toiset halusivat nähdä hänet.
Se riippuu meistä ihmisistä.
Jumala voi tehdä kaikenlaista, -
mutta ihmisten tarpeet ovat erilaisia.
Jumala on mahtava.
Hän pitää huolen yksityiskohdista.
Meidän maassamme ihmiset tanssivat koko ajan.
Innostumme helposti.
Tanssi on siellä hyvä ilmaisukeino.
Mikseivät ihmiset tanssisi myös seurakunnassa?
Suomalaisetkin pitävät tanssista, mutta seurakunnissa ei tanssita.
Miksi seurakunnissa tanssitaan niin vähän?
Ihmisillä on ajatusmaailmassaan monia blokkeja, -
jotka liittyvät ihmiskehoon.
Heillä ei ole mitään tanssia vastaan, vaan ihmiskehoa vastaan.
Seurakunnissa ei osata puhua vartalon ilmaisukeinoista.
Vihollinen ei halua, -
että luovutamme kaiken Jumalan käyttöön.
Paholainen haluaa pitää jotain itsellään.
Hän yrittää saada jonkin alueen, jota emme luovuta Jumalalle.
Tanssi vapauttaa ihmisiä.
Jos en saa ilmaista itseäni koko kehollani, -
tunnen oloni sulkeutuneeksi ja surulliseksi.
Seurakunta ei osaa suhtautua ihmiskehoon, -
ja se sopii paholaisen suunnitelmiin.
Paholainen haluaa vangita ihmisiä.
Kun johdat tanssiryhmääsi, haluat myös tuoda elämää.
Mitä keinoja sinulla on käytössäsi, -
kun autat heitä löytämään kykynsä?
Harjoittelemme balettia ja modernia tanssia, -
mutta tällä hetkellä tanssimme koostuvat -
hyvin yksinkertaisista liikkeistä.
Haluan, että seurakuntalaiset saavat rohkeuden yhtyä tanssiin.
He voivat yhtyä siihen käsillään ja tuntea olonsa vapautuneeksi.
Heidän sydämensä vapautuvat.
Pidämme huolta vartalostamme ja harjoittelemme liikkeitämme, -
mutta se ei ole pääasia.
Pääasia on se, -
että tanssi voi avata taivaan -
ja auttaa seurakuntalaisia pääsemään siihen tilaan, -
jossa he voivat ylistää Jumalaa.
Jos joku haaveilee ylistystanssijan tehtävästä, -
hänen ei tarvitse olla huolissaan siitä, riittävätkö hänen taitonsa.
Ei tarvitse olla huolissaan.
Tämä on kutsumustehtävä, joten täytyy olla kutsu Jumalalta.
Jos joku haluaa tanssiryhmääni, -
haastattelen häntä, jotta tietäisin hänestä vähän enemmän.
Haluan tietää, kokeeko hän, -
että Jumala on kutsunut hänet tanssimaan.
Haluan myös tietää, haluaako hän todella tanssia.
Tanssia voi aina opiskella lisää, mutta sydän on kaikkein tärkein.
Opetatko tanssijoillesi henkilökohtaisesta jumalasuhteesta?
Tietenkin.
Tärkein asia minulle on tanssin sanoma.
Minun on tiedettävä tanssijoitteni hengellisestä tilasta.
Puhumme siitä. Sitä voi verrata portaikkoon.
Joka päivä astutaan ylemmälle portaalle.
Suhde Jumalaan kehittyy läpi elämän.
Pidämme yhteisiä rukoushetkiä ja tutkimme Raamattua.
Joskus pidämme yksityisiä tanssihetkiä Jumalalle.
Se on tärkeää.
Olen kuullut, että Jumala voi parantaa ihmisiä -
tai antaa profetian sanoja ylistystanssin aikana.
Voisitko kertoa esimerkkejä?
Kerran tein koreografian isäni kanssa.
Isäni ei ole tanssija.
Hän kuitenkin osallistui tanssiini, koska se oli tärkeää aikaa.
Seurakunnassamme puhuttiin isän ja lapsen välisestä suhteesta.
Isäni suostui tanssimaan kanssani.
Hyppäsin hänen käsivarsilleen.
Silloin aloimme molemmat itkeä.
Kaikki seurakuntalaisetkin alkoivat itkeä, -
koska he näkivät isän ja hänen lapsensa välisen rakkauden.
Olimme puhuneet paljon Jumalasta Isänä -
ja meistä hänen lapsinaan.
Tuon hetken jälkeen monet tulivat kertomaan, -
että he olivat parantuneet.
Jotkut olivat tulleet torjutuksi isänsä taholta.
Monet ovat tulleet kertomaan todistuksensa tanssin jälkeen.
Kerran rukoilin tanssin aikana erään naisen puolesta, -
joka ei voinut tulla raskaaksi.
Myöhemmin hän sai lapsen.
Rukoilitko juuri hänen puolestaan?
Hän oli pyytänyt minulta esirukousta.
Aloin rukoilla tanssiessani. Se ei ollut minun ansiotani.
Vain Jumala voi tehdä sellaista.
Usein rukoilija laittaa kätensä rukoiltavan päälle.
Sinä tanssit hänen ympärillään.
Joskus laitan käteni hänen päälleen, joskus tanssin.
Joskus tunnen, -
että minun on liikuttava vapaammin.
Se on profeetallinen teko.
Mitä uskot Suomessa tapahtuvan, -
jos seurakunnissa olisi enemmän ylistystanssijoita -
ja ylistystanssilla olisi isompi rooli kokouksissa?
Mitä siitä seuraisi?
En tiedä.
Vain Jumala tietää sen.
Tiedän, etten kuitenkaan ole Suomessa vain puhumassa.
Jumalalla on tälle ajalle erityisiä suunnitelmia.
Olemme pitäneet täällä työpajoja, -
ja Jumala haluaa puhua näistä asioista enemmän.
Uskon, että jos suomalaiset tanssijat tanssivat Jumalalle -
ja alkavat liikkua enemmän, -
se voi herättää eloon joitain asioita.
En osaa selittää sitä paremmin.
Jumala voi tuoda tanssin kautta elämää koko seurakuntaan.
Kerroit aikaisemmin, että äitisi on myös tanssija.
Kasvoitko tanssin ympäröimänä? Tanssitko äitisi kanssa?
Äitini oli ensimmäinen opettajani.
Hän ei opettanut minulle pelkkiä tanssiliikkeitä vaan myös sen, -
miten voin elää Jumalalle.
Äitini oli inspiraationi lähde.
Hän aloitti ylistystanssiliikkeen Brasiliassa.
Olen tanssinut kaikkien perheenjäsenteni kanssa, -
myös siskojeni kanssa.
Voimme tehdä monia asioita perheemme kanssa.
On hienoa voida laulaa ja tanssia yhdessä.
Äitini inspiroi minua.
Joku katsojistamme ehkä haaveilee ylistystanssijana palvelemisesta.
Miten hän pääsisi alkuun?
Ensin kannattaa rukoilla.
Hän voi kysyä Jumalalta, miten hän voisi tanssia.
En tarkoita tanssityyliä, vaan sitä, -
millä tavalla Jumala haluaa puhua jollekin tietylle ihmisille.
Olisi tietenkin hyvä, -
jos hän löytäisi ihmisen, joka voisi auttaa häntä eteenpäin -
tanssin harjoittelussa.
Tärkein asia on kuitenkin ymmärtää, mitä Jumala haluaa tehdä.
On mahdollista tanssia jossain tanssiryhmässä, -
mutta joskus Jumala pyytää tanssimaan vain seurakunnassa.
Joskus Jumala pyytää opettamaan tanssia muille.
Se on kaikkein tärkeintä.
Tanssijalla on oltava lahjoja ja halua palvella tanssien.
On tärkeää tietää tarkalleen, mikä on oma palvelutehtävä, -
ja tehdä siinä parhaansa.
Seuraavaksi tanssit tanssin, jonka Jumala antaa sinulle.
Voitko kertoa etukäteen, mistä Jumala haluaa meille puhua?
Haluan tanssia tanssin, -
joka kertoo elämästä.
Minulle kerrottiin jotain Suomesta ja sen sodista, -
ja Suomen muodosta, joka muistuttaa naista.
Tarkoitatko karttaamme? -Juuri sitä.
Nainen menetti käsivartensa sodassa, eikö niin?
Kyllä.
Sota tuo joskus mukanaan toivottomuutta.
Koen sydämessäni, -
että minun tulisi tanssillani kertoa siitä elämästä, -
joka tulee surun tilalle.
Kaunis ajatus. Tanssisi tulee olemaan kokonaan improvisoitu.
Kiitos vierailustasi. Nyt saamme nauttia tanssistasi.
Suomennos: Hanna Tischer